2013.gada 30.jūlijā Noteikumi Nr. 438

Rīgā (prot Nr. 41 32.§)

**Grozījumi Ministru kabineta 2007.gada 18.septembra noteikumos Nr.639 "Kārtība, kādā iekļauj, labo un dzēš ziņojumus Šengenas informācijas sistēmā, kā arī nodrošina papildinformācijas pieejamību *SIRENE* Latvijas birojam, un kārtība, kādā institūcijas un iestādes apmainās ar papildinformāciju"**

Izdoti saskaņā ar

[Šengenas informācijas](http://www.likumi.lv/doc.php?id=159481" \t "_blank)

[sistēmas darbības likuma](http://www.likumi.lv/doc.php?id=159481" \t "_blank)

8.panta otro daļu, 9.panta trešo daļu

un 10.panta piekto daļu

Izdarīt Ministru kabineta 2007.gada 18.septembra noteikumosNr.639 "Kārtība, kādā iekļauj, labo un dzēš ziņojumus Šengenas informācijas sistēmā, kā arī nodrošina papildinformācijas pieejamību *SIRENE* Latvijas birojam, un kārtība, kādā institūcijas un iestādes apmainās ar papildinformāciju" (Latvijas Vēstnesis, 2007, 160.nr.) šādus grozījumus:

1. Izteikt 10. un 11.punktu šādā redakcijā:

"10. Ziņojumā par personu, priekšmetu vai dokumentu iekļauj datus, kuru iekļaušanu pieļauj sistēmas darbību regulējošie normatīvie akti.

11. Institūcija vai iestāde, kas izveido ziņojumu, var iekļaut sistēmā norādi par ziņojumu sasaisti atbilstoši Eiropas Parlamenta un Padomes 2006.gada 20.decembra Regulā (EK) Nr.[1987/2006](http://eur-lex.europa.eu/LexUriServ/LexUriServ.do?uri=OJ:L:2006:381:0004:01:LV:HTML) par otrās paaudzes Šengenas Informācijas sistēmas (SIS II) izveidi, darbību un izmantošanu (turpmāk – Regula Nr.[1987/2006](http://eur-lex.europa.eu/LexUriServ/LexUriServ.do?uri=OJ:L:2006:381:0004:01:LV:HTML)) un citos sistēmas darbību regulējošos normatīvajos aktos noteiktajiem principiem. Tādu ziņojumu sasaisti, kas izveidoti kriminālprocesa vai operatīvās darbības procesa mērķa sasniegšanai, veic, savstarpēji vienojoties amatpersonām, kuras ir kompetentas pieņemt lēmumu par ziņojuma iekļaušanu sistēmā."

2. Svītrot 12., 13., 14., 15., 16. un 17.punktu.

3. Izteikt 38.punktu šādā redakcijā:

"38. Sistēmas automātisko brīdinājumu par šo noteikumu 27.punktā minētā termiņa iestāšanos nosūta institūcijai vai iestādei, kuras amatpersona izveidojusi ziņojumu, Regulā Nr.[1987/2006](http://eur-lex.europa.eu/LexUriServ/LexUriServ.do?uri=OJ:L:2006:381:0004:01:LV:HTML) un citos sistēmas darbību regulējošos normatīvajos aktos noteiktajā termiņā."

Ministru prezidents Valdis Dombrovskis

Iekšlietu ministrs Rihards Kozlovskis